Richman

Richman (IPA: /rit͡ʃmæn/) je zvláštny druh jedla rýchleho občerstvenia, ktorý sa predáva predovšetkým v Bratislave, na Slovensku. Jeho základom je obyčajne veľká žemľa alebo iný podobný druh pečiva, ktorý je plnený mäsom alebo mäsovým výrobkom, najčastejšie je to debrecínska alebo iná saláma, šunka, kuracie mäso, niekedy aj ryby alebo syr. Výplň je doplnená strúhanou kapustou, krájanými uhorkami alebo inou zeleninou a majonézou prípadne nejakým ďalším druhom omáčky. Predáva sa v stánkoch rýchleho občerstvenia podobne ako kebab, hamburger alebo gyros.

 História 
Richman vymyslel Pavol Gundel, bývalý vojak, ktorý v roku 1992 otvoril pri Šafárikovom námestí stánok so zeleninou, ovocím, varenou kukuricou a hotdogmi. Netrvalo dlho a uvedomil si, že bagety sú nanič. A tak navrhol vlastnú žemľu – podlhovastú, mäkkú a predovšetkým hlbokú – a nazval ju tiež richman. V minulosti existovali tri prevádzky – na Kamennom námestí, na Mariánskej ulici 8 a pri Šafárikovom námestí. Stánok na Kamennom námestí bol síce prvýkrát zrušený v roku 2018, ale neďaleko pôvodného stánku vznikol náhradný, ktorý bol v prevádzke do druhej polovice júla 2024.

 Zdroje 



Kategória:Jedlá
Kategória:Rýchle občerstvenie